CELEX: 32005D0613
Language: fi
Date: 2005-07-18 00:00:00
Title: 2005/613/EY: Komission päätös, tehty 18 päivänä heinäkuuta 2005, muun muassa Saudi-Arabiasta peräisin olevien polyesterikatkokuitujen tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä

13.8.2005   
            
            
               FI
            
            
               Euroopan unionin virallinen lehti
            
            
               L 211/20
            
         
      KOMISSION PÄÄTÖS,
   tehty 18 päivänä heinäkuuta 2005,
   muun muassa Saudi-Arabiasta peräisin olevien polyesterikatkokuitujen tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä
   (2005/613/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY
   
               (1)
            
            
               Neuvosto otti asetuksella (EY) N:o 428/2005 (2), jäljempänä ’lopullinen asetus’, käyttöön lopullisen polkumyyntitullin Kiinan kansantasavallasta ja Saudi-Arabiasta peräisin olevien polyesterikatkokuitujen tuonnissa, muutti Etelä-Koreasta peräisin olevassa vastaavassa tuonnissa sovellettavia lopullisia polkumyyntitulleja ja päätti vastaavaa Taiwanista peräisin olevaa tuontia koskevan polkumyynnin vastaisen menettelyn.
            
         
               (2)
            
            
               Kun lopullisista päätelmistä oli ilmoitettu, Saudi Basic Industries Corporation, jäljempänä ’Sabic’, esitti komission yksiköille asetetussa määräajassa hintasitoumustarjouksen ja myöhemmin tarkistetun tarjouksen omasta puolestaan sekä kaikkien siihen etuyhteydessä olevien yritysten ja siihen etuyhteydessä olevan tuottajan Arabian Industrial Fibres Company -yrityksen (Ibn Rushd) puolesta. Sitoumustarjousta ei hyväksytty lopullisen asetuksen johdanto-osan 292 kappaleessa esitetyistä syistä. Sabicin alun perin tarjoamat vähimmäishinnat eivät poistaneet polkumyynnin vahingollisia vaikutuksia. Lisäksi yrityksen yhteisöön suuntautuvan myynnin rakenne oli sellainen, ettei sitoumuksen tehokas seuranta ollut mahdollista.
            
         
               (3)
            
            
               Tämän jälkeen sitoumustarjoukseen tehtiin Sabicin edustajien ja komission yksiköiden välisissä tapaamisissa huomattavia tarkistuksia, joilla edellä mainitut ongelmat saatiin ratkaistua. Tarkistettu tarjous poisti polkumyynnin vahingolliset vaikutukset ja vähensi riittävästi sitä vaaraa, että toimenpidettä kierrettäisiin ristiinkompensoinnilla muiden tuotteiden kanssa. Lisäksi yritys muutti myyntikanaviaan yhteisössä siten, että komissio katsoi sitoumuksen tehokkaan valvonnan olevan mahdollista.
            
         
               (4)
            
            
               Sabic esitti lopullisen, hyväksyttävissä olevan hintasitoumustarjouksen ennen lopullisten päätelmien julkaisemista mutta kuitenkin niin myöhäisessä vaiheessa menettelyä, että sitoumuksen hyväksynnän sisällyttäminen lopulliseen asetukseen oli hallinnollisista syistä mahdotonta.
            
         
               (5)
            
            
               Yhteisön tuotannonalalle ilmoitettiin tarkistetusta tarjouksesta, mutta se väitti hintasitoumuksen hyväksymisen johtavan siihen, että tuonti aiheuttaa edelleen vakavaa vahinkoa Euroopan tuottajille polyesterikatkokuitujen hinnoittelun suhdanneherkkyyden vuoksi.
            
         
               (6)
            
            
               Tässä suhteessa on huomattava, että lopulliseen tarjoukseen sisältyy polyesterikatkokuitujen vähimmäishintojen sitominen sen tärkeimpien raaka-aineiden (PTA ja MEG) kansainvälisiin julkisiin hintanoteerauksiin. Tämän vuoksi polyesterikatkokuitujen hintojen suhdanneherkkyys, joka johtuu pääasiassa raaka-aineiden hintojen muutoksista, ratkaistaan tavalla, joka poistaa kohtuullisesti vahingollisen polkumyynnin jatkumisen vaaran.
            
         
               (7)
            
            
               Sitoumustarjouksen mukaan raportointivaatimus koskee Sabicin siihen etuyhteydessä oleville asiakkaille yhteisössä myymiä muitakin tuotteita kuin polyesterikatkokuituja. Tästä syystä se vaara, että toimenpidettä kierrettäisiin ristiinkompensoinnilla muiden tuotteiden kanssa, vähenee huomattavasti.
            
         
               (8)
            
            
               Tästä syystä yhteisön tuotannonalan esittämät väitteet eivät anna komissiolle aihetta muuttaa päätelmäänsä siitä, että Sabicin tarjoama sitoumus poistaa polkumyynnin vahingolliset vaikutukset ja vähentää riittävästi sitä vaaraa, että toimenpidettä kierrettäisiin ristiinkompensoinnilla muiden tuotteiden kanssa.
            
         B.   SITOUMUS
   
               (9)
            
            
               Edellä esitetyn perusteella komissio katsoo, että Sabicin tarjoama sitoumus, johon sisältyy vähimmäishintojen sitominen tuotteen tärkeimpien raaka-aineiden julkisiin hintanoteerauksiin, voidaan hyväksyä, sillä se poistaa polkumyynnin vahingolliset vaikutukset. Lisäksi yrityksen komissiolle säännöllisesti toimittamat yksityiskohtaiset raportit mahdollistavat tehokkaan valvonnan ja vähentävät sitä vaaraa, että toimenpidettä kierrettäisiin ristiinkompensoinnilla,
            
         ON PÄÄTTÄNYT SEURAAVAA:
   1 artikla
   Hyväksytään jäljempänä mainittujen yritysten Kiinan kansantasavallasta ja Saudi-Arabiasta peräisin olevien polyesterikatkokuitujen tuontia koskevan polkumyynnin vastaisen menettelyn yhteydessä tarjoama sitoumus.
   
               Maa
            
            
               Yritys
            
            
               Taric-lisäkoodi
            
         
               Saudi-Arabia
            
            
               Tuottaja ja myyjä Arabian Industrial Fibres Company (Ibn Rushd), Yanbu Al-Sinaiyah, tai tuottaja Arabian Industrial Fibres Company (Ibn Rushd), Yanbu Al-Sinaiyah, ja myyjä Saudi Basic Industries Corporation (Sabic), Riyadh; ostaja tuojana toimiva ensimmäinen asiakas yhteisössä
            
            
               A671
            
         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 18 päivänä heinäkuuta 2005.
      
         
            Komission puolesta
         
         Peter MANDELSON
         
         
            Komission jäsen
         
      
   
   
      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).
   
      (2)  EUVL L 71, 17.3.2005, s. 1.